gentaiscool/nusaparagraph_topic huggingface dataset:
Ni bokoi sambayang wajib iamiantu kufur. Kamma mi anjo, nai-nai nan a pela
sambayang siagang na ingkari hokum wajibna, menurut kesepakatan ijma para ulama,
ia taramasuk lala kategori kufur agung, manna terkadang ia pole na jamai, Abdullah bin
Baaz, kitab Tuffatu al Ikhwaa bi ajwibatin Muhimmatin Tataallaqu bi akaani Islam. Niak
mi sekre tau na bokoi sambayang padahal ia naisseng kana hukumanna wajib siagang
ia tena na gaukangi ia taramasuk kufur.
Hal anne ni tunjukkan kana tau ampelaka sambayang anne antamak lalang golongan
tau kafere siagang tau munafik punggung na ia tetap tegak ri wattunna kaum muslimin
aksujjud. Sabak ia termasuk golongan kaum muslimin, tappaki ia erok na perkenankan
untuk aksujjud singkamma niak ni perkenankan mae ri kaum muslimin.

Topic: religion
Samir al-Qarni lalang dasatna sambayang subuh na jelaskan, sambayang iami antu perkara niaka pertama kalina ni hisab sallang ri akhirat. Anne pandapat pammentenganna battu ri sekre hadis ni akui ni riwayatka battu ri Abu hurairah RA, kana Rasulullah SAW akkana: Sesungguhna pakaramullan sekre niaka ni rekeng battu ri amalak sekre tau hambana ri allo kiamat iami antu sambayang. Punna assambayang bajik maka beruntung siagak salamakki. Punna sambayangta panrak maka katte rugi ri kalengta. Punna kawajiban paralluna niak sekre kurang maka Allah SWT berfirman “ciniki apakah hambaku anne niak amalan sunnah” maka amalam sunnahna antongkoki sumpaeng kakuranganna amalan paralluna. Kemudian iangaseng amalanna anjari kamma anjo. sunggu ni pelak sambayang akan na parekki rugi mae ri kalengta siangan tena ni sambayang tepat wattu pole rugiki.

Topic: religion
Cara pakean nga termasuk todong hal ni perhatekan ri universitas Muhammadiyah. Anne ni parek kulle na jagai anjo pakeanga na pakea mahasiswa kulle cocok siagang ketentuan agama islan na nilai nilai kesopanan nga todong. Mahasiswa baine wajib ki ammake jilbab kecuali memang anjo tena na islam agamana. Pakean kulle na pake anjo non muslim ka harusuki tertutup siagang tena na terawang ngi tena tong na ketat dudu (manna mamo niak ini jurusan longgar ji punna anne peraturanga). Singkamma tong punna burakne tena na kulle ammake salarak poncok atoka salarak niaka sobbolok sobbbolok na. Salain na anjo tena tong na kulle at tole ri lingkungan na kampus ka.

Topic: religion
Pakarammula bisnisik kanre kanreang autopilot nikana sala sekre tampak ta boya doek paling antama ri akkalak siagang na jamingki poeng. Jai tau parallu pasti ni kanre kanreang. Tena poa poeng nikana tau Indonesia na ngai lama boya kanre kanreang. Antu aplikasi order kanre kanreanga poeng jai ni boya siagang ni pake. Jadi katte eroka pakarammula parek bisnisik kanre kanreang iyaa mi antu sekre cara bajika kulle na panaik hasselek ta. Mingka tena lalo ki salah salah bateta, kah manna mamo nicini jai hasselek na, kulle tong anne bisnisika anjari gagalak. Niak 60 persen bisnisik kuliner ammari baluk ri taung pertamana. Nampa niak 80 persen tena na kulle tahan sanggeng na tahun ka lima na.

Topic: leisures
Maraeng na gantalaka, injo pappisoloro kungaiyya, kamma kusakbu pallu golla memang kamma tena nibalukang manna ri Mangkasarak. Na masagala todo nia ri pakgaukanga. Inne pappisoloroka biasai nia ri bullang rumallanga nipakbukang, mingka tena tonja narepa. Mingka manamo injo, punna eroki coba i inne pallu gollayya, anu sanna empona ni pare. tallu ji bahang utamana parallu kipasadia: golla eja, santan mana santang langsungaji nia nibalukan ri warunga, na unti lekleng iareka unti maraeng assipaka kikasia. Na kullemi kicoba kipare, kipallui rolo naik injo golla ejayya, sikekde jekne, na santang poca maka tallua (punna santang kaluku kipake). Kiparerei kamma 10 mani, na punna reremo kipanaimi untinna nakigaru-garu. Nampa kipanaungmi punna lumu-lumumi untinna kamma pangngainta. 

Topic: food & beverages
Je’ne Naung Bantimurung anjo salah se’renna je’ne naung yang eksotisme na anjari objek wisata je’ne-je’ne na je’ne naung andalan na ri Sulawesi Selatan battu ri taung 1980an na. Anne lokasi na je’ne naunga ri Dusun Bantimurung, Desa Janetaesa, Kecamatan Simbang, Kabupaten Maros, Provinsi Sulawesi selatan, Indonesia. Anne je’ne naunga tinggina 15 metere na la’ba na 20 metere ri aliri debit je’ne 500 I/s. Anne je’ne naunga tena na pernah kalotoro’ na mengalir terusu’ je’ne na taung-taung na. Anjomi tena na heran anne tampa’na anjari balla ri palla-palla. Anne satwa ga’ga ya na ngai mantang ri rampi’na sumber je’ne ka tangkasa je’ne na.

Topic: leisures
Ri kammayya anne pammajak loe jenisna ni temukang. Sala sekre jenisna anne pammajak iami antu anti lengket iareka tena na akrakki punna ni pakei. Ammake alat masak sekre a anne tantuna sanna ni ngaina punna anyanggarakki jukuk, jukukna tena na tappinawang mae ri pammajakna anjari jukukna tena na ancuru siagang kacinikang gammarak.
Salaing anjo punna ammake ki pamajak kammayya ane, katte pole akulle menghemat minyak goreng siagang tena ni susah antangkasai pammajakna punna lekbaki anyyangarak iareka punna lekba ini pake ri maraenganna. 
Assisala siagang pammajak biassayya, paralluki ammake minyak goreng loe ka ni kamallakkang akraking jukuk ta ri pammajak anjari ancuruk tena na bajik cinikanna.


Topic: food & beverages
Wattunna aklampa Nunung mange gym, kapuji-pujiangi issedek. Biasa anjo bebang limayya ji kilo na engka’. Anne sumpaeng nacoba na engka’ bebang sampulo kiloyya, nassami iyya nusawalaki. Napamattungi anjo bebang bassia nampa natabai botolok jeknek inungna, langsungi boncorok. Anjo punna olahragai taua, apalagi gym, tania sikura battalakna bebanga niboya, mingka parallu konsisten taua engka’ bebang biasayya niengka’. Punna eeokki panaiki, tenaja nang ngapa assalak sikekdek mo rolo’ panaik kamma sekre atau rua kilo. Nampa punna battalak dudu nikasiak, teaki passai. Biasa anjo ji pole la panraki kalengta. Bajikangngang anjomo biasayya niengka’ alle, tala parallu ji taua kapuji-pujiangi punna ri tampak gym ka.

Topic: sports
Wattunna Agung mange assambayang mangngaribi ri masigi ampik ballakna, nipauangi surang Imam Masigika kua teaki liba dudu moterek sollanna la niak ustaz camarah sambil nitayangngi sambayang Isya. Njari mantangmi anne Agung, siagangi urangna nikuayya Acos. Napilangngeri bajik-bajiki anjo ustaz ceramayya nakua anjo buru’nea tena kulle lappasak ri ammakna. Bainea punna lekbakmi bunting, lappasakmi, tenamo tanggunganna tau toana konjo, buru’nenna mami tanggungi. Mingka punna buru’ne bunting, tena na lappasak battu ri ammakna. Sanggenna mate niak tanggung jawabna mange ri ammakna siagang sari’battang bainena punna niak. Anjomi nikua punna lekbaki bunting, surugana bainea niaki ri buru’nengna, mingka surugana buru’nea niaki ri ammakna, kamma anjo.

Topic: religion
Injo wisata ri Indonesia, tena lakbusuna nibuntulu. Apa pi pole inne ri jammang social media iyya, manna injo tau ri kamponga kulle ngaseng napasiara gambara gambara paddakka dakkang porena na injo baniji ri ballana. Na loe injo tampak wisata beru kamma kacukangngang na injo biasayya nikungjungi na lekba ni isseng. Mingka inne, ka berui jari tenapa na siap annarima palakba mange ri infrustrukturna. Iami injo, biasa inne tempa wisata takcokkoa, niparutusiki ri masarakak na aksesna pole kodi kodi kija. Inne anu taccokoa, tenapa loe tau angisseng iareka ero mange kinjo. Ka punna ni mangae biasa paralluki loe nipasadia, maraeng na niak iami antu barang barang na kanrea kanreang.  

Topic: leisures
Secara kebetulan sikali tiba-tiba eroka akbalu es krim ri ballak. Kubalukang mae ri anak-anak sampik ballak. Mulanna kungai appareka es krim sendiri, terus accinik loe anak-anak sekolahan jarina nakke erok akbaluk. Mingka tenapa niak pengalaman lalang parek usaha tenapa kupaham betul untuk akrekeng modal siagang sikuran erok kubalukang siagang maraenganna. Tena ku googel riolonganna pokokna apparek nampa ku promosikan mae ri anak-anak niaka assengka ri ballak, sabak kebetulan ammakku nyungke warung sembako siagang gadde-gadde ri ballak. 
Promosi melalui Wa siagang langsung ku suroh ammalli anjo anak-anaka punna niaki battu, lumayan napanjari sibuka ri ballak sambil akbalu eskrim. Oiya, anne cuman usaha assalak jari siagang belum tentu attahan sanggengna kapan.

Topic: business
Anne kakkarenang biasana na karenai anak burak-burakne. Ri kammayya anne tenamo na loe ni cinik akkarena tembak-tembak battu ri bulo iareka biasana ni isseng sakbukanna iamiantu Pletokan. Anne karenang battur i bahan bulo cakdi kassak siagang punna ammilihki teaki gampanga rempek. Siagang anne buluoa ini bage rua untuk apparek peluruna kulle ammake karattasak bekas iareka koran lekbaka ni basai jeknek nampa ni parek bola-bola cakdi. Peluru ni pare ammake karattasak lekbaka ni basahk tujuanna untuk supaya tena na ammakrisi mae ri balingta, anak-anak biasa na karenai anne untuk akkarena perang-perangang iareka kulle ni tembak mae ri lahan kosong. Biasana nakke riolo angkarenai anne rua lawan rua iareka akkale-kale, paling seru punna ni tembaki daerah abangna.

Topic: sports
Nakke Rangga, lassu siagang lompo ri mangkasara, nakke nipakalompo ri bija tau mangkasara, sulawesi selatan. Sikuntu kanre-kanreanga ri mangkasara pore-pore kasia’na siangang anjari kanre-kanreang sanna kungai.  
Anjo paling ku ngaia iamiantu palu-palluang janna siagang passe, singkamma kanre-kanreang niaka ri mangkasara anjo sannaka niasseng ri tau ta’balaka iamiantu Coto.
Jari kanre-kanreang paling ku ngaia iamiantu Coto.
Punna ni ciniki ri mangkasara loe coto nibalukan ri sikuntung a’rungang, a’rupa-rupa kasia’na siangang je’ne cotonya. 
Mingka anjo kungaia iamiantu dageng coto bajika ti’nona tena na tojo siagang tenayya na terasa’, kamma tong je’ne cotona pore akkantala tena na lembese’ punna ni iruki, sanna assipana punna ni panaungi lasuna sanggara’ siagang lemo kacci. 

Topic: food & beverages
Halo, nakke tertarik ka jawab ki anne pertanyaanga, pertama nakke antu ku bolik ji modalak 250 sabbu. Nakke ku coba baluk baluk ri sala sekre na e commerce antu mi Shoope , awalak na nakke tena niatan ku baluk baluk ri Shoope mingka anjo waktu luang ku memang lumayan jai jari nakke ku manfaatkan mi sambil baluk baluk siagang nakke todong ku butuhkangi doek simpanan nakke pakarammula meka appilajarak ku boya ii tekamma cara na baluk baluk ri shoope. Kah anjo wattua nakke kuliah inji ka semester akhere. Ri shopee akbaluk baluk berbagai macam antu barang singkamma handsanitizer siagang maraenga. 

Topic: business
Maraengi taua, maraeng tongi jamanna siagang lingkunganna. Punna anjamaki nampa ningai punna sannangi lingkunganna nampa kale-kalengta anjama, nassami ningai punna anjamaki lalang ri kantoroka. Anjama ri kantorok artina niak ruangta, tampak komputer siagang laptop, bo’bo’ siagang potoloknu konjo tassadia. Kulle tongki gampang boyai apa-apangta punna bajiki bateta akbolik, nasabak katte tonjo konjo pata tampak. Kulle tongki sareangi hiasang jai kana-kana sumangakna sollanna pila’ ningai cidong ri anjo tampakta anjama. Mingka parallu kiu’rangi kua punna sallo duduki mempo, jai-jai tongi ki inung jeknek, sollanna kulleki jagai kagassingangta. Tena ki garring nasabak mempo tojek jaki, tea tongki kalupai nganre. Paralluki jagai kanreta sollanna tenaki garring.

Topic: business
Battu rinne katte kulle ni parek poin poin antu niaka hubungan na siagang kejadian sepeda ni lappoa oto. Harusuk ki memang hati hati punna assapeda ki ri basibbasak alloa apalagi ri kawasan metropolitan punna baribbasak ki tatte 06.00 . Ngapai? Pilajarak ki battu ri kesalahan anjo lekba ka mo, lekba niak mo kasus kasus tau sementara olahraga siagang ni lappoi ri pengemudi kendaraan antu lekba ka battu ri kleb ka. Punna baribbasak ki assapeda, ki tulung anjo katte assapeda ri jaluruk kiri mo bawang tea maki lampa mae ri jaluruk tangngah. Kah battu ri rekaman nakke ku cinik ka ri anne kasus ka, anjo tau assapeda yaa sanggeng na tanga na lalanga assapeda.

Topic: sports
Kegiatan olahraga niak na miliki tujuan utama iamiantu apparek kale anjari cenggerek. Manna kamma anjo, jenis olahraga niaka na gaukang mae ri setiap tau poeng ammiliki tujuan assisala-sala. Ni alle ri KompasPedia, tujuan olahraga ni passisala anjari 4 iamiantu olahraga pendidikan, olahraga rekreasi, olahraga rehabilitas, siagang olahraga prestasi. Olahraga pendidikan iamiantu materi olahraga niaka na gunakan lalang kurikulum pendidikan. Niakmo anne anak-anak sikolah ri Indonesia na kenal mata palajarang Pendidikan Jasmani, Olahraga siagang Kesehatan (PJOK). Olahraga rekreasi iamiantu aktivitas olahraga untuk assannang-sannang siagang akrannu-rannu. Olahraga rehabilitas iamiantu jenis olahraga na gunakan untuk ampabajiki kondisi kale sekre tau. Olahraga rekreasi iamiantu aktivitas olahraga untuk assannang-sanna siagang akrannu-rannu. Olahraga rehabilitas iamiantu jenis olahraga na gunakan untuk ampabajiki kondisi kale sekre tau.



Topic: sports
Ngapa na kulle iklan na singkamma ji anjo ni bayarak nampa hasselek na sannak lompo na? Barang nakke ku balukkan sifat na memang niche siagang tersier, jari persaingan na jelas mi caddi, iklan ku nakke suluk ki paling rate narrusuk. Nampa memang calon buyer na antu rata rata sultan, hampir tena niak na tawarak harga na, selain na harga na nakke ku tawarkanga memang lekba mo sannak kompetitif, memang battu ri pemain sallo mo ri barang singkamma yaa, sikali lagi nakke memang tau cost cutting nga ku alle barang langsung battu ri tangan pertama jari lompo memang hasselek na tena singkamma punna ngalle maki battu ri tangan ka rua.

Topic: business
Nakua tau toa rioloa, punna erokko jai doeknu, teako anjari pegawai negeri, mingka anjariko pengusaha. Cocoki iyya toa nakuayya. Pegawai negeria sikekdekji gajinna mingka sanggenna pensiung niak tarrusukji naguppa. Pengusahayya jai dudu doekna mingka punna bajiki, lancaraki anjo usahana. Kamma agangku, tallumi otona, ballakna jai tommi, lekbaki pole ammalli tmpak ri ampik ballakna, nasabak pengusaha. Bajiki towwa ri taua todo’ njari bajik tongi anjo jappana usahana. Padahal tapperekji nabalukkang, mingka bajiki towwa kualitasna nampa tena kakjalak dudu batena akbaluk njari jai tau ammalli, biasami pole akkiring mange ri kota maraenga. Nakuai anjo pengusahayya, nakke bajikangngang sikekdekji sawalakku mingka lacciriki. Njari tenaja kubalukkang kakjalaki tapperekku.

Topic: business
Bantimurung iamiantu tampak wisata niaka ri Sulawesi Selatan, sebagai objek wisatan andalan. Bantimurung loe wahana menarik akkulle ni battui, jeknek terjun na assolong deras, siagang lokloran jekne binanga ri biringna jejerek batu alam akulle ni paccidong-cidongi, siagang ni appik batu-batu tinggi menjulang, suasana sejuk untuk anjari tampak pavorit mae ri tau battue akkunjung. Tiketna tena na kajjalak siagang parkiran otona luarak.
Punna niakki ri Bantimurung, acciniki loe kupu-kupu sama-rikbak-rikbak rupa-rupa warna na siagang jenisna, kagammaranna pamandanganna akkulle ni cinik rate ketinggiang ammake Flying Fox. 
Pammarentah daerah Maros siagang Balai TN mengembangkan sikuntung sarana na prasarana wisata. Ri sekitar air terjun niak sikuntung gazebo untu ni pake istirahat. Tena anjo bawang, niak tassadia masigik, siagang pabaluk oleh-oleh kas Bantimurung.


Topic: leisures
Sinampe mami na antama ki ri bulang Ramadhan ka anne. Kurang la'bi mami sibulang na erok maki sibuntulu ri bulang jai pahala na anjo Bulang Ramadhan ka. Anjari tau punna niak inji utang puasa na ri taung riolo a bayara mentong mi tettere, ka bajikangi ri bayara anjo utang puasa ya na tena ri bebani ri Bulang Ramadhan erok battu a anne. Nakke alhamdulillah na le'ba mi ku bayara satangngah utang puasa ku, ku cicili mi battu rua minggu lalu a, ka jai tongi utang puasa ku ri taung riolo bela. Niak 11 allo utang puasa ku, le'ba mi anne ku bayara annang, anjari lima mami erok ku bayara.

Topic: religion
Wirausaha anjo gabungan battu ri kata wira arti na pahlawang ato bura'ne na usaha anjo tau na kulle anjama siagang ngaseng kemampuan na ri modala, tenaga na ide na kulle na gappa keuntungan jai. Wirausaha niak peran penting na ri lalang ekonomi negara ya ka kullei na pare' lapangan jamang beru. Ri jai negara, Wirausaha anjo aspek penting na kullei na karenai peran vital ka lalang ekonomi a. Ka sektor swasta ri gioki para wirausaha anne anjari passumbang ekonomi lompo. Sikap na wirausaha ya sarringi erok na isseng na pare' wirausaha ya kullei na gappa inovasi beru ri lino na usaha ya.

Topic: business
Kebab turki baba rafi, areng kebab turki baba rafi sanna ni isseng ri Indonesia, termasuk anrinni ri kota mangkasarak.
Ri kota mangkassar,  anrinni anne sekre a kanre-kareang sanna loena mo cabangna, pakaramula gardu ri biring akrungang sanggengna i lalang ri mall niaka ri kota mangkasarak.
Kanre-kanreanga anne sala sekre kanreang cepat saji sanna terkenal maraenganna na kentang goreng
Kamma minjo nakke biasana appesang kebab turki na baba rafi anne ri sala sekre mall anjo niaka ri kota mangkasarak anrinni.
Biasa nakke haruska angngantri punna eroka anggappa anne pesanangku. Nia mi anjo rupanna ku ngaia iamiantu kebab sapi bonena dageng sapi siagang biasa a appesang ni sarei tambahang keju siagang bayao kamma mi anjo mangking na pa assipaki kasiak na ri lilaku. 

Topic: food & beverages
Lontong kikil anne kanreang assala' surabaya jai anggai nasaba' nyamangi. Chef Rudi Choirudin, koki appalu panrita kanreang nusantayya appare'ki lontong kikil gampanga ripare' ri balla'ka. Paccamporo'na anne lontong, kikil, petis doang, leko' lemo, lengkuas, sarre. leko lasuuna. je'ne, ce'la, lombo' lasuna kebo, lasuna eja, kencur, siagang kunyi. jintan, katumbar, kemiri. Batena ripare antu kikili'ka ripallui siagang rampa-rampayya rodo anjari rebusan. Nampa rampa-rampa maraenga ritumisi'ki sangenna ti'no, nampa ritambai kaldu kikili'ka sangenna je'nena labbusu. Nampa tumisanga ripantama'ki ri rebusanga nampa ridiamkangi sangenna kikili'ka langoro'ki. Le'bana anne te'ne kikilikka ritaroi ri mangkokka bambang-bambang nampa ritambai lontong, leko bawang, bawang sanggara' siagang je'ne limo.  

Topic: food & beverages
Akkarena ludo sanna ku ngai na. Apa poe punna akkarena siagang andikku ato agangku, sanna seru na mentong. Ludo anjo karenayang ri hp ya kullei ri unduh ri Play Store ka. Akkarena Ludo kulle ri karenai sanggeng na appa tau. Kulle tonji ri karenai rua atau tallu. Cara akkarena na anjo niak masing-masing pakarena na pin na. Anjo mi pin na ri pajappa. Ri pajappa na siagang batu niak angka na battu ri angka se're sanggeng na annang. Kulle poe ri karenai Ludo online, anjo massu na kulleki akkarena siagang agang ri online ka, anjari tena ri karena manual sikamma biassa ya. 

Topic: technology
@ladybloem tampak nganre siagang nginung nyamaanggga ri UNAIR! Nakke mahasiswa sem toa mi ri UNAIR ngaia nganre siagang cakma cakma, erokka poang ki apa apa lekba ku coba kanre siagang apa nyamanga ri UNAIR, anne ku tulisik panno kaissengang ku ji nahh. (poto poto bawangji) . Sanggarak unti Gubair 2 pammopporanga tena na jai poto na anne kanrea ri nakke mingka nakke tojeng tojeng ku ngai sanggarak unti (buktina niak ri poto 3) nampa ku buntuluki sanggarak unti sanna nyamang na ri gubair 2! Rasana dededeh tekne nama niak mentega na ni sakring wow. Ki balli sai antu polosoka make golla eja / keju, teaki kaluppai suroi ni sanggarak nah.

Topic: food & beverages
Gereja Katedral Jakarta iami antu gereja katolik niaka attampak ri kota lompona Jakarta Pusat. Gereja anne areng resmi na Gereja Santa Maria niangka battu ri suruga, De Kerk Van Onze Lieve Vrouwe ten Hemelopneming. Gereja Katedral attampak ri wilayah medan merdeka, assingngampik siagang masigik Istiqlal. Anne gedungna ni resmikan ri taung 1901 siagang ni baung siagang bentuk neo-gotik battu ri Negara Eropa, iami antu tukang gambarakna biasami ni gunakan untuk ambaung gedung-gedung gereja ri sikuntung abad allaloa. Salain anjari tampak ibadah, anne gereja poeng biasa ni battu tau, sipakrua biasa karna penasaran siagang kemegahanna, niak poeng tau erok ang-ngussengi sejarahna. Kemegahanna anne gereja tena na akkulle ni passisaklak battu ri sejarahna gereja niaka nahadapi loe lika-liku ringantangan.

Topic: religion
Tari paduppa anjo tarian seringi ri panjari tari punna ri sambu' ki tamua. Biasana ri arengi poe tarian selamat battu ri suku Bugis. Ri Sulawesi Selatan salah se're tarian arenna Tari Paduppa. Tari Paduppa anjo salah se're tarian lokal na Bugis-Mangkasara. Tari Paduppa ri erangi ri siagang pattari baine. Niak gerakanna mattabur berasa' makna na tanda ri hormati na tamua kulle poe tappaki anjari penolak bala ato gangguanna roh alusu' ka. Pattari na poe na erangngangi tamua bosara niak kanrejawa khas Bugis sikamma cucuru' bayao, barongko na jai lainna. Seni tari tradisional anjari kalumannyang na budaya na ri Indonesia. Anjomi poe Budaya na kulle na beso' pariwisata ri Indonesia.

Topic: culture & heritage
Robot sanna mi jai na ri linoa ri pare'. Tujuan na erok na paringang jama-jaman na manusiayya. Na kana Stuart Armstrong battu ri Oxford University ri masa dallekang Robot kullei anjari pengganti na jamanna manusiayya salah se're na anjo hasil cara'dena buatan ato artificial intelligence (AI). Kamma mi ri negara maju kamma Jepang na China, jai mi toko na tena niak kasir na ato pelayanan na, ka ri sambeang ngaseng mi jaman na siagang robot. Penelitian siagang Robot ri gaukang demi ri ciptana Robot baji' ka ri linoa. Baji' Robot lompo tugas na ato Robot ca'di sikamma pamotong rumpu' ato Robot pa'pattasa' ri balla.

Topic: technology
Ampatangi jai dataran tinggi appare Kabupaten Ciamis ka anne jai potensi wisata alamna nasareangi suasana asri. Se'rena anne wisata alam ri Ciamis anjo anjari kasukaanna wisatawanga anjo Curug CIbalang ri rusun Sandingtaman. Curug Cibalang anne ri kawasan wisata alam nakelolai Perhutanika. Anne tempat wisatayya tassungkei ri taung seribu salapang ratu' sagang tuju rua. Taua rinjo nakenalki arenna anne Curug Pitu. Ri sareangi nama Curug Pitu' nasaba' rinjo nia pitu je'ne terjunga. anjo curugka nia aseng arenna Curug se're, Curug rua, Curug Tallu, Curug Appa, Curug lima, Curug annang, siagang Curug Pitu. Punna ero' mae ri Curugka, taua anne wajikki a'jappa annaik tangga rua ratu' metere'. 

Topic: leisures
Punna libur semesterki pakkulianga, nakke siagang agangku tallu, allo-allo aklampa mange ri tampakna agangku akkos ka ri batua raya. Ri tampak kosna, apparek maki apa erok niparek, biasana appalluki, akmodeki surang-surang, accaritaki nai buru’ne nikeroki, attinroki, sanggengta mangngang. Tenaja ki suluk-suluk mange ri mol ka, palingang ri pasarakji akdongkok becak nampa ammalli bahang-bahang kanreang eroka niparek. Punna lekbak maki nganre, lekbakmi caccarita, lekbang tommaki attinro, karuengmi moterek tommaki mange ri ballakta massing-massing. Mukona pi isse’ na nipikkirika apa issede erok nipallu, apa erok nicarita. Kammaji injo punna liburka siagang urang-urangku, ka loe urangku tania tau Mangkasarak, niak tau Bone, tau Kalimantan, Toraja njari punna liburki biasa mantangji ri kosanna kamase.

Topic: leisures
Kegiatan Amaliah Ramadan 1443 hijriah MTS Negri 4 Banjarnegara resmi ni buka battu ri kapala sikolah, Sidik Wibowo Akhmad. Lalang pembukaan kegiatan anjo, kapala madrasah sikaligus ampabattuang tausiah bungasak ri dallekang na peserta niaka ri iangaseng siswa siagang Pembina keagamaan, attampak ri aula madrasah. Lalang tauziah na, kapala madrasah appabattu kana katte parallu ki senantiasa assukkuruk mae ri karaeng atakala atas segala nikmatna. Salain anjo appasang kana katte haruski appau jujuruk termasuk lalang ibadah puasa. 
Kapala madrasah lalang tausiah na tena na kaluppai akkana mae ri para siswa na untuk appanaik praktik ibada salama bulan Ramalan anne, siagang appakacinik pribadi bajik sabagai siswa madrasah


Topic: religion
Teruntuk Dyar Herdiawan, burakne ku , bapak na anak ta, Rakabuming Sastra Kameswara, ni sakring ucapan terima kasih antu tena na kulle gannak barak kulle ni kana rasa sukur ku ku punnai ki. Terima kasih lekba ma sanging ni agangi, ni pakassaki ka siagang ni urusuk ka nakke selama na persalinan ku subangngi, punna tena ki niak, kulle kapang nakke menyerah ma ku sakring 31 jam drama erok tiangangi Bumi. Terima kasih lekba mi ni parek siagang ni sare ka antu anu paling bajik ka mae ri nakke siagang Bumi. Selain lahirik na Bumi, ak bunting siagang katte antu siagang ku panjari ki katte burakne ku antu mi anu sanging ku syukuri allo allo. 

Topic: slice of life
Juku’ salmon sallomi niissengna kua loe manfaat bajikna mange ri kalea. Selaing anjari salah sekre sumberek proteing tinggia kualitasna, juku’ salmon loe todo’ki asam lemak omega-3 na iareka sanna’ bajikna untuk doke’, ota’ siagang bageang tubu maraenga. Lakbi pore pole, sanna’ nyamang kasiakna gampang tongi pole nijama-jama. Parallui niisseng, anne kalea punna peradangangi na tena kulle nikendalikang kullei napanraki pembuluh ceraka passabakkangna pakrisik doke’. Punna nganreki salmon, injo garringa kullei nihindari. Salmon bajik tongi untuk bukkuleng siagang u’, nasabak anjomi kandungang asam lemak omega-3 na kullei liba napattimboi u’ka siagang accillaki u’ka nicinik. Manna mamo ballinna kakjalaki sikekdek, mingka bajiki punna sisikali angnganreki juku’ salmon untuk kabajikanna kalengta.

Topic: food & beverages
Riolo niak nikua Nabi Adam, ni’sakbuki sebagai tau paling riolo niak ri linoa. Wattunna beru anjari tau, Karaengata’ala naciptakang tongi Hawa sollanna kulle na agang Adam sanggenna jai anak cucunna salla’. Ri suruga, anne Adam nipauangi kua kulleji nukanre iya ngaseng nungaia kecuali sekre, iamintu buah khuldi, tea laloko mange mani-mani konjo apalagi nu kanrei. Mingka anne setanga mange na rayu Adam surang Hawa sollanna nakanrei anjo buah Khuldi, nakanre tojeki dende Adam surang Hawa, larroi Karangata’ala, nakua lekbak mako kupauang teako kanrei anjo. Njari Adam surang Hawa nisuroi assuluk battu ri suruga mange ri linoa sipakrua apparutusuk. Annemi salla’ Adam surang Hawa apparek tarrusuk anak, sanggenna loe, kattemi anne termasuk cucunna Adam, kulle jaki salla’ mange ri suruga punna bajiki pakgaukangta.

Topic: religion
Appakaramula battu ri Kecamatan Cilongok mange ri tampak wisata jeknek taccolorok Cipendok. Kulleki accinik pemandangang alang sanna’ gammarakna. Loe poko’-poko’ romang nasareangi kabajikang ri matanta. Nitambai pole hawa dinging naparek sannangi nyawayya. Sanggenna ri jeknek taccolorok, kulleki cinik binanga rawanganna, sanna’ ci’nong jeknekna. Loe spot potona ri anne tampaka njari cocoki punna erokki ngalle poto ga’ga mae maki kinne, tenaja parallu ki kocciki kantongta lalang-lalang ka tenaja sikura punna la antamakki, akbayar jaki tike’ 9 sa’bu sitau kulle maki sialloang. Anne tampaka tassungke tettek 07.00 sanggenna tettek 16.00 WIB. Lokasina anne ri Dusun II Lebaksiu Karanganyar, Karangtengah, Kec. Cilongok, Kab. Banyumas, Jawa Tengah. Kulleki mange kinne akdongko motorok atau oto ka luara’ji aganga. Kurang lakbi 23 km battu ri pusatna kota Purwokerto.

Topic: leisures
Ri allo Nyepi antu katte ni sakring nga singkamma ii allo allo biasa yaa ji, Cuma anjo ngaseng chanel na telepisia ni matikang ngi. Mingka tena na na masalah kah biasa na niak inji internet siagang listrik. Harusuk na katte tena na kulle suluk battu ri ballak siagang tena na kulle ki gegerek gegerek. Mingka katte kah mantang ki ri komplek perkantoran nga nampa jai ja tau jawa, jadi katte tattak jai accarita carita ri muko na ballak ta sagang rampik ballak ka ngaseng. Anjo tau pecalang nga na maklumi jaki, assalak tena ni gegerek. Anjo ni rasakan punna allo Nyepi nakke sanna ku sakring parekka sannang. Bayangkan mi sekre allo tena niak asap kendaraan, sanna sepi (kulle ni sakring damai).

Topic: religion
Anne berdasarkan pengalaman siagang perasaan nakke anne alloa, jari sasaran nakke siagang menurut pengalaman mae ri kalengku, hal yang harus nifikirkan bajik-bajik anjo iamiantu jenis usaha siagang patner usaha katte punna memang katte erok anyungke usaha anjo tena ku akkale-kale. Ammili jenis usaha yang memang katte ngai lalang bidang anjo, teaki cuman karna niak kesempatan iareka tena niak pilihan nampa katte coba ammilih usaha anjo tanpa nipikkirik bajik-bajik, sallang kamma anne, singkamma nakke, malah tena niak antusias sannak untuk bidang usaha anjo, malah sallo berkembang. 
Terus untuk patner punna memang erok bermitra iareka tena akkale-kale, akkiok sekre tau yang benar-benar katte isseng sipa’na, niisseng karakterna, siagang katte nyaman tena assingkamma anjo tau, katte assiagang bajik mae ri anne taua, supaya sallang tena bakal niak masalah siagang patner usqha lalang hal sikap siagang maraenganna. 

Topic: business
Lekbaki nisakring bosang ammantang ri ballaka? Mingka punna erokki assuluk ri kota maraenga, tena tong wattu. Kinne mi inne kulleki pilei hotel  anjari tampak liburangta. Sollanna kullei ninikmati liburanga ri hotel, niak batena punna erokki ammilei hotel sollanna tena nisassalaki kalengta. Iamintu kipilei hotel bajika lokasina, misalna loe tampak wisata kanre-kanreang ri ampikna, atau punna erokki sino kipilei mami hotel bellayya battu ri batang tanayya. Maka rua, kicinik memangmi pasilitas apa niak ri hotelka, kamma niak ko’langna, punna tau ngaia olahraga, niakji kah antu tampak gym na. Maka tallu kiboyai apa nakua tau lekbaka akbangngi konjo ri hotelka, maka appa kiperhatikangi ballinna sesuaiji atau tena, lammoroki atau kakjalaki. Terakhir, akboyaki promo sollanna lakbi lammoroki.

Topic: leisures
Accini bola ri televisi na Brazil sanna na utamakan ki a'raga bolayya. Ri rinne Piala Linoa ri televisia ri Brazil sanna baji' na ri cini ri televisi. Sebelum na battu bulang Puasayya, accini bola kulle ji siagang nganre tangnga allo.Anjomi tena niak ri rinne kuis erok ri tebak na biasa na baine erangi acara na siagang na pake baju tim bolayya. Niak agangku ku pawwang kammanjo punna ri Indonesia niak acara kuis erok ri tebak siapa skor na anjo tanding bolayya ri cini ri televisia, ta'bangkai agangku angngapa accini bola erok akkarena tebak-tebakan kamma anjo ka ri Brazil inne negara na tena niak acara kammanjo. Serius ji accini bola ri televisia.

Topic: sports
Sanna loe na wisata taccoko ri Indonesia. Loe beru beru kija nibuntula tassiara gambarakna. Loe tongi injo sallomi ni isseng, mingka riolo injo tamaki kategori bulaeng taccoko. Kamma lekba nisakbu sumpae inne wisata bualeng taccokoa kammai kalewang rua matanna. Punna nicokkoi tena manfaakna mange panggupanna masarakak na punna nipasiaraki lompoi potensina lammaraki alam iareka lingkungan. Na iami injo, Ramon Y Tungka, tu palakba mange mange, na loe bulukmi lekba na mangae, nasareki pappisengan, tikamma punna lanipasiaraki informasina in bulaeng taccokoa parallui ni passierang pangarajaran mange ri si kuntu tu lacciniki. Parallui nia edukasi taklabi riolo battu ri injo tu lappasiaraki, sollana na injo tu la battua, battu bajiki. 

Topic: leisures
Nah, i katte ningai nganrea, pola kanre siagang antekamma bateta akgiok sanna’ na sareang pengaruh mange ri kalengta, kagassingangta. Nasabak anjo kalea parallu tongi nijaga sikura battalakna, paralluki akgoyang, olahraga sollanna kullei tattunu anjo ngaseng kalori antamaka mange ri kalengta. Kulleki coba olahraga cakdi manna punna jai nijama-jama, kamma nikurangi wattata ammempo, nampa ki pajai wattunta akjappa. Punna niak niparek cidongi, tiap sekre jang ammentengki issedek nampa jappa tassikekdek-kekdek. Nipagoyangi kalengta sollanna tena na kaku. Bajik pile iyya punna stretching ki, kipa lurusuki kalengta. Anjo paling gampanga kulle nigaukang sollanna tena na anjari garring anjo ngaseng lekbaka nikanre siallo bujuruk dende.

Topic: sports
Punna a'raga ki jai cara na kulle na tunu lemak ri bantanga anjari tena ri battala dudu. Kulle tongi a'raga na jaga masa otot ka na baji' ki poe otot ka. Punna a'raga ki jai cara na kulle na tunu lemak ri bantanga anjari tena ri battala dudu. Kulle tongi a'raga na jaga masa otot ka na baji' ki poe otot ka. A'raga kulle tongi na pala'bu umuru' ka, ka punna sarringki a'raga kulle ki na bellai battu ri garringa. Sikamma garring Diabetes, garring Jantung, garring kanker na obesitas. Na jaga tongi kasia'na tulanga, otot na sendi-sendi ri kalea. Na panung tongi kolestrol ka na tensi darayya.

Topic: sports
Niak burak ne mempo mempo ri rampik ku, ku cinik beru berui sambayang rinjo lalang na masigi ka. Terjebak tongi bosi, tena na kulle lampa mae. Anjo mi ku sapa mi, ku tawarkang ngi jus ku bawa yaa. Senyum ki cinik na nampa angguk ki na alle tong mi anjo minuman ku sare aa. Tena na sallo, katte sipakrua accarita maki sanggeng na ni tayang berhenti mi bosi aa. Nakke kutaknang nai tau ajo alloa mate? Anjo tau ku agang ngi accarita na caritakan ma. Anjo taua mate na imam masigi rinjo kodong toa mi memang, mingka kamma anjo ni hormati kah perilaku siagang pemikiran na antu sannak unik na. Na cinik ka kepo toh jadi na cari takang ma sekre carita. 

Topic: religion
Onde-onde anjo kanrejawa jai ri balukang ri pasara’ ka na terkenal ki mentong ri Indonesia. Anjo onde-onde niak ri pasara’ ka niak poe ri balukang pabalu ri pinggiri jappa ya. Onde-onde terkenal ki ri Indonesia na ri luara negeri. Anjo onde-onde ri pare’ battu ri tepung terigu na tepung ketang nampa ri sanggara ki anjo luara na ri sareangi biji wijen. Niak macam-macam isi na anjo Onde-onde a, yang jai tau ngai anjo onde-onde ri pare’ battu tepung ketan na isi lalang na kacang ijo. Rasa lainna ri pare’ battu ri tepung terigu na luara na kebo’ ki , niak poe jg eja na ijo ri issengi na onde-onde gandum khas battu ri kota Mojokerto, Jawa Timur. Onde-onde punna arenna ri Indonesia. Jai poe arenna ri negera lainna. Ri daerah Cina utara ri kana matuan. Ri Malaysia onde-onde ri kana kuih bom. Ri daerah laut cina timur arenna Ma yuan, ri hainan ri kana Zhen dai. Ri Hongkong anne onde-onde kulle ri gappa ri ngaseng ga’de kanrejawa ya. Onde-onde terkenal ki ri Indonesia na ri luara negeri.

Topic: culture & heritage
Baine jai tau appilajarak battu iyaa anne laherek ri Lasem, 25 Mei 1922. Lasem anne ni isseng kecamatan ri daerah Kabupaten Rembang, Jawa Tengah. Wattu na umuruk 10 (sampulo) taung, anne Julie na panjari hobi mi antu pallu pallu aa siagang linona kanre kanreang nga. Tena ni sakring ngi kana ka carakdekang na lalang lino kanre kanreang nga sannak bajikna sanggeng na ann nulisiki bok resep na kaleng na. Julie Sutardjana appakarammula ann nulisik ri taung 1952, iyaa mi antu ri wattu na kasiak na pallu palluang nga ri lalang bok na tulisika battu ri apa na parek kale kaleng na.

Topic: food & beverages
Ki tappaki mi wattu ta katte caddi, katte tena kulle ni kutaknang ngapa anjo lutung kasarung atoka Pandji Laras kulle accarita siagang olok olok, katte pasti ni nikmati ji anjo carita na ni bandingkan apa apa antu bella ya na maloi paham na ri umuruk ta. Oh iya punna katte minat ki ri konsep na motif foklore, ki ketik mi ri google ka foklore Indonesia karya Djames Dananjaja atoka motiveme Stith Thomson, sekre bapak foklore battu ri Amerika. Anjari tambahan nakke erok sare sikedde contoh foklore antu punna ya singkamma motive na. Putri Hijau battu ri aceh, Putri Hijau battu ri Karo, Putri Hijau battu ri Deli, siagang Nyi Roro Kidul battu ri Jawa. 

Topic: culture & heritage
Olahraga polli anjari salah sekre olahraga niajaraka ri sikolayya, punna natabai jadwal olahragayya, biasaki nisuro akkarena polli. Lekbak sekre wattu, Nia akkarena polli, annang tau lalang sekre tim. Serpiski bola anne Nia, nampa akkarenami, wattunna erok na smash anjo bolayya, natabai ulungta tau ri dallekangna kamase. Terasakna poeng ka bola battalak, langsungi taccidong anjo tau nitabayya. Mangei pala’ pammopporang Nia ka tena na sengajai. Mingka kebetulanna niak tongi pole ri dallekang anjo taua njari nitabai bola. Kamma mi anjo memang olahragayya, niak biasa kajariang tena nisangka, njari parallu tongki hati2 punna olahragaki, nicinik ngasengi anjo niaka ri ampikta sollanna tena kajariang tala ni kerokia kamma anne Nia natabai ulunna tau maraeng kamase.

Topic: sports
Anne jamanga tambah canggih mi hp a, anjo mi ta'tambah tommi fungsi na. Kullei mi akkarena media sosial ki. Tea mi alat komunikasi to, kullemi anjari alat komunikasi ri jai fungsi lainna. Anjo Hp a niakmi areng lainna anjo ponsel cara'de. Anjo ka hp a kulle mi ri pake ri jai fungsi. Tea ki harap riolo kulle na kirim pa'pasang tulisang, Hp rioloa kulle ji ri pake sinampa dudu. Nampa harga na tena na lammoro, kajjala ki. Tau kalumannyang ji kulle ammali Hp riolo. Anne kamma-kamma ya, tena mi Hp sikamma batu battala na. Hp a tipisi mi tanja na, gampangi ri ti'gala.

Topic: technology
Maurice Richard iareka pakarena hoki sanna’ gammarak tanjakna. Niak sekre wattu nabakji hakim garrisik nampa ni skorski, tena kulle akkarena sementara. Langsungi larro, pakkasiakna sallo dudu anjo hukumanna nampa terasak dudui. Ngura nabakji hakim garrisika nasabak nikareki ceccung anne Richard. Pissingkurami napau kua tala niak naparek anu ceccunga mingka tena nipercayai, emosimi nampa nabakjimi anjo hakkm garrisika. Padahal punna sakbaraki Richard, tala niakji kajariang kamma inne. Kamintu memangji olahragayya, parallupi sakbarak taua. Ka tania katteji kale-kalengta akkarena. Jai tau lalang erok ammeta todo njari tena ki kulle egois, kalengta ji bawang ni pikkirik, tena kulle kamma anjo. Ka jai tau terlibat lalang ri olahragayya.

Topic: sports
Riolo nakke punna nganre jangang sanggara tena ku ngai Sayap jangang. Ka sike’de ji daging na na tena anyamang kasia’na sikamma paha jangang yang ku ngai kanre punna ri sanggara ki. Punna ammakku a’pallu jangang tena memangmi ku kanre anjo Sayap jangang. Wattuna bura’ne ku na erang ka angnganre ri balla kanre Richesee Factory beru na sungke, anjo se’re wattu ku kasia’ki di kana Sayap jangang ka bura’ne ku ammali rua paket jangang. Erok tena na pasti ku kanrei, le’ba na ku kanre annyamang ri bawa ku. Tena sallo ammalika Sayap jangang na 20 batu na. Le’ba mi injo ku nai mi kanre Sayap jangang punna ri sarei bumbu macam-macam.

Topic: food & beverages
Naia tong ero’ kalompoanna karaenga, anjo anakna niarenga I Kukang simata salewangang mangkaji manna mamo tena nagannak kanre balanjana, battuang kana niak ri alloa tena ri banngia. Nasaba’ nakajappuinna maknassa sikamma dalleka anu battu ngaseng ri Allahu Taala, kammaya tompa pole nikanaya abala’, paccoba, kammayami nikanaya kakasiasiang battu ngaseng tonji ri ero’ kakuasanna karaeng Allahu Taala, karaeng Malannyinga na Matinggi. Naia ri wattu akrapponamo lamung-lamunna lapong tukasiasi, kammayami birallena siagang lamenna, tikring battumami tedonna lapong tukalumannyang angkanre ngasengi lamung-lamunna lapong tukasiasi, kammayami birallena. Apaji na napabattuammo anjo sumpaleng ri passalana lamung-lamunna ri tukalumannyanga siagang nakabaranna pole. Apa nalarromo lapong tukalumannyang ri tukasiasia siagang erok tommi nibuno, kammaya tompa pole taena tommo naerok tukalumannyanga amballi kaju pappalluna.

Topic: religion
Halo, Arengku Tama. Nakke ero accarita kabiasang ku ri sikola nganre kanrejawa. Sikali lalang na sibulang katte ngaseng nganre kanrejawa tradisional. Sininna anak anaka ambawa kanrekawa. Anne alloa bingunga apa kulle kubawa, nasabak nakke ku ngai ngaseng kanrejawa. Ammakku na kiok ma agangi lampa ri pasaraka. Nakke kulle ammile kanrejawa ku kerokki. “Kanrejawa apa bajik ku pile di’?”, Bingunga. “Anne teknek, antu lamak” nakana pabaluk na. Aduh ku keroki ngasengi. Ku pile mi kanrejawa Klepon (onde onde golla). Punna ni kanre, golla eja na lapo ri lalang bawa ta. Parukang kalukunna rannyai. “Hmmm, Nyamang na” Ri kelasak ku, mempo maki bantuk kaliling, kanrejawa ni kumpuluk ri muko ta. Doang maki siagang ngaseng riolong na ki nganre. Niak ngaseng gilirang na taua na pacinikkangi pakboko na. Anak anaka accarita areng na anjo kanrejawa siagang ni parek battu apa.

Topic: food & beverages
Lakbiringi iya ngaseng taua nangai anne kanreanga, kammayya tempe, tahu, jangang sanggarak, karoppok siagang maraenganna pole. Mingka nasabak jai biasa minyakna nassama tena na bajik dudu untuk kagassingangta. Nah tenamo na parrallu khawatir ammak-ammaka nasabak kinne kulle maki apparek sanggarak bajika ammake air fryer. Anne pakakkasaka kullei nakurangi kolesterolta, kulle tongi liba dudu napalku kanreangta nampa bajik ti’nokna manna tala ammakeki minyak. Anjomi kinne jai nmtau nacobai ammake anne pakakkasaka nasabak tenamo na parallu ammalli minyak punna niak la na sanggarak. Apalagi kinne kakjalak dudumi minyaka, sukkarakmi pile biasa ni guppa. Punna ammakeki air fryer, langsung mami ki panaung injo eroka ni sanggarak manna tena minyakna.

Topic: technology
Sholat tena kulle ri sikammai siagang ibadah lainna, ka sholat ibadah utama na umat manusia ya ri linoa. Sholat ri nomoro’ ruai ri rukun islam. Se’re ya antu ri rukun islam anjo akkana rua kalimat syahadat. Ibadah sholat wajib na manusia ya ri jamai 5 kali allo bangngi. Antu sholat subuh, sholat dhuhur, sholat ashar, sholat magrib na sholat isya. Anjo sholat 5 kali ya ri kanai sholat Fardhu. Niak juga ri kana sholat sunnah, sikamma sholat dhuha, sholat tahajud, na jai poe lainna. Punna wattumi na mi bulang Ramadhan niak poe sholat Tarwih nampa ri tongko'ki siagang sholat Witir.

Topic: religion
Menurut sikuntung riwayat, Nabi Musa tallasakk sekitarak taun 1527-1407 sebelum Masehi. Akkulle ni ciniki keterangan lengkap na lalang ri bobbok atlas Tarikh al-anbiya wa ar0rasul (Atlas Sejarah Nabi siagang Rasul) hasselek jamang Sami bin Abdullah Al-Maghluts. Penjelasan assingkamma na kana Harun Yahya lalang bobokna judulu Bangsa-bangsa Riolonganta. Jari? Sikurang na Nabi Musa ni utus oleh Allah SWT anjari Nabi siagang Rasul? Battu ri keteranganna sami al-Maghluts, Musa ni utusu battu ri Allah SWT anjari Nabi Siagang Rasul sekitarak taung 1450 M. niak mi anjo ni kukuhkan ri wattunna Musa aklampa battu ri Madyan mae ri Mesir. Siagang tampak na lalang kurangan nip au ri sekre tampak niaka ni barakka ki, iamiantu Thuwa (Muqaddasi Thuwa). 

Topic: religion
Ero' liburan siagang pammanakang ri Soppeng terkenalka siagang daerah pamancongang dinging siagang sannangki. Punna taua nia rencanana mae rinjo, nia' pirang tempat abbangi ri Soppeng. Hotel Grand Aisyah anjo ri oloang Kemakmuran jai tau angaiki ri Soppeng nasaba' lammoro'ki siagang jai kamara'na, balinna kammara'na pakaramula ri apparatu' limampulo ribu si bangi. Hotel Grand Soeta anne nia' ki rampi'na kota Soppeng nadinginga anjari anne hotele'ka kullei anjari destinasi punna mae ri Soppeng. Kisaran balinna anne kamara' hotelka dua ratu' ribu sanggenna appa' ratu ribu siallo. D'Kayangan Resort & Cafe anne anjari primadona rinni nasaba' viewna gammaraki. rinni kullei narasajan sensasina abangi singkamma ri Bandung kamma dingina. Lokasi anne nia'ki ribukitka siagang nia' tong cafe alamna, balinna kamara' hotele ka rinni tallu ratu limampulo ribu sanggenna lima ratu limampulo ribu si allo.

Topic: leisures
Usaha baluk baju online ri instagram. Anjo wattua modalak usaha na tena niak, atokah Nol rupiah. Barang na ni balli battu ri tampak lainga punna niak pesanan, nampa nakke COD free ongkir kah daerah sekitar ku ji. Laku ji iyaa, kurang na anjo watuua nakke ak balu mingka anjama tonga ri kantorok nampa ni pa minawanga todong lomba siagang ku siapkangi beasiswa S2 ku jari anjo wattu na amburadul ki. Tenapa ku sakring untung siagang rugi na. Barang ni balukkan cenderung tena na terlalu mirip siagang niaka ri foto nabiasa antu battua. Jari nakke risih ka kah kurang bajik ki ni sakring pelayanan na. 

Topic: business
Anne Ibadah Sholat ka sarana na manusia ya berhubungan siagang Allah Ta’ala lalang agama Islam. Sholat kulle ri kana komunikasi nyawa naa manusia ya siagang Allah Ta’ala. Anjo sholat tena kulle ri sikammai siagang ibadah lainna, ka sholat ibadah utama na umat manusia ya ri linoa. Sholat ri nomoro’ ruai ri rukun islam. Se’re ya antu ri rukun islam anjo akkana rua kalimat syahadat. Ibadah sholat wajib na manusia ya ri jamai 5 kali allo bangngi. Antu sholat subuh, sholat dhuhur, sholat ashar, sholat magrib na sholat isya. Niak juga ri kana sholat sunnah, sikamma sholat dhuha, sholat tahajud, na jai poe lainna.

Topic: religion
Indomi  iamiantu bate pare asli battu ri Indonesia. Kabiasanna tau tabbalaka  angnganre indomi na passiagang kanre kebo, punna ni  pikkiriki anjo sibajina tena na kullei ni gaukang ka sanna angngodi iamiantu kacenggerangna kalengta. 
Battu ri pappilajaranga ni ampaui kana anjo kanre kebo siagang indomi iamiantu rua kanre-kanrea angngandung karbohidrat battuanna bassoro ki  tauwwa mingka ta’ sinampe wattunna. Punna ni pappadangi ni kanre ia ngaseng anjarimi karbohidrat antama ri batangkalenta na pareki bassoro mingka tassinampe cipuruji ammotere.
Kamma minjo antekamma na nikulle liba cipuru ammotere, jari sanging eroki kanre-kanreang maraenganna ini kanre ka tassinampe ini cipurumo pole, punna kamma anjo akkulle-kullke nai terus kalengta sanggengna battala dudumo. Kamma kamma anne bajiki ni kurang-kurangi angnganre indomi ni  passurang kanre kebo. 

Topic: food & beverages
Antu musafir ka ni cini sannak sannang na wattu na nacinik niak na Nabi Yusuf Alaihi Salam. Anne sannang na kah berhaselek ki na prediksi kamae sementara na battuang. Tau ammalli Nabi Yusuf Alaihi Salam poeng sanna bahagia na na balli Nabi Yusuf kah na panajri anak na tongi siagang na gappa layanan antu bajika. Lalang Surah Yusuf ayat 23 sanggeng na 29 ni pacinikangi kana baine na pembesar Mesir , Zulaikha na rayu ii Nabi Yusuf Alaihi Salam barak erok na turuk ki hasrat na. Kaleng na na palak barak kulle na rahasia kan mingka niak inji tau ngissengi anjo kah jai tau ciniki lalang istana na. Anne peristiwa yaa na pareki areng na Yusuf anjari kodi.

Topic: religion
Stadion Estadio Azteca, Meksiko. Basis na ri Mexico City, Stadion Estadio Azteca ni resmikan ri taung 1966 antu siagang kapasitas na penontonga na gappai 87.523 tau. Stadion anne todong na punna ruang pribadi antu tampak mempo na premium ki barak kulle na tampung 856 tau. Ri taung 1970 siagang 1986, Eztadio Azteca anne sempat ni pake wattu na Meksiko anjari tuan rumah na Piala Dunia 1970 siagang 1986. Stadion Wmbley , Inggris. Stadion anne na punnai ciri khas na antu mi lengkungan raksasa anjo sebenar na tiang utama atokah struktur peyangga na atap na. Lokasi na niak ri London, Stadion Wembley ni bangun lalang kurung wattu 5 taung siagang selesai ri taung 2007. 

Topic: sports
Niak anjo hobi na na ngai gosipi taua. Areng na ngontrak, ni buka pakkekbo ka antu lekba mo langsung ni cinik kontrak kan ri muko ta. Jari anjo na ngaia gosipi anne punna ni layani atokah ni tanggapi siagang ni pa iyai. Masalah na nakke siagang baine ku anne introvert ka. Moterek battu anjama yaa nyaman ta ri ballak ji. Ehh malah na gosipi ki sembarang, lekba na pakkanai ki pengikut pesugihan gara gara katte sannak jarang ta bergaul siagang iyaa ngaseng. Niak tong anjo hobi na nginrang doek. Alhamdulillah nakke punna perkara doek, nakke tena ni bolehkanga nginrangi taua.

Topic: slice of life
Niak sekre restorang seafood ri Bantaeng, arengna RM Bakri. Loe napasadiang kanreang mingka kanreang paling loe nangai taua iareka sikuyu. Niak sikuyu pallu, sikuyu nisanggarak siagang sikuyu tumisik, nyamang ngasengi kasiakna. Biasa punna alloi, loe tau ammenteng tayang pammempoang nasabak loe tau nganre. Anne sikuyu kalenna niak tallu bageang, iamintu ulu, barambang siagang battang, bentuk kalenna lakbaki, niak sampulo bangkengna, ekorna sanna’ bodona, battangna taccokkoi rawanna barambangna. Kalenna sikuyu nirokoki siagang bukkuleng sanna terasakna. Sikuyu loe tong ukkurangna, niak lakbakna sikura milimeter ji, niak todo’ lakbakna narapiki sanggenna 4 meterek nikuayya sikuyu laba-laba Jepang. Punna angnganreki sikuyu, manna mamo nyamangi kasiakna, teaki loe dudu nikanre nasabak kullei panaik kolesterol.

Topic: food & beverages
Lekba na lalang na wattu ngapa na ku sakring tena na singkamma ekspektasi ku, anjo wattu aa nakke todong nyambi ambuka kelasak bahasa ri ballak ka. Jari nakke terpecah, SOP na anjo jamang jamang na tena pa na sempurna. Ohiyaa nakke ni bantu ka ri andik ku siagang sekre karyawan cecceceh karyawan. Wkwkwk akhere na mental ku tena na kulle kah ni sakring gagalak ka nampa ku tutup mi lekba na 6 bulan buka. Doek na antu lekba ka ni pasuluk lumayan jai ternyata kah sanggeng na tabungan erok ku pake bunting todong minawangi tappake, nampa anjo wattua niat ku erok bunting mingka laingi ternyata takdiri na karaeng puang nga. 

Topic: business